તો સૌરાષ્ટ્ર-ક્ષેત્રની બાકીની ૪૮ બેઠકોમાંથી ભાજપાની ગઈ ચૂંટણીને મુકાબલે પીછેહઠ થઈ છે. આ ક્ષેત્રમાં કેટલાક જિલ્લાઓમાં પાટીદાર-ફેક્ટર પણ ભાજપાના પરાજયનું કારણ બન્યું છે. આ તરફ સૌરાષ્ટ્રના ભાવનગર, રાજકોટ, પોરબંદર ક્ષેત્રમાં ભાજપાને સારા પ્રમાણમાં જનસમર્થન મળ્યું છે. અહીં રાજકોટ-પશ્ર્ચિમથી મુખ્યમંત્રી શ્રી વિજયભાઈ પાણીએ, કોંગ્રેસના સંપન્ન-મજબૂત ગણાતા ઉમેદવાર શ્રી ઇન્દ્રનીલ રાજ્યગુરુને પ્રચંડ બહુમતીથી પરાજિત કર્યા છે. તો પોરબંદર વિધાનસભા બેઠક ઉપરથી મંત્રીશ્રી બાબુભાઈ બોખિરિયાએ પણ કોંગ્રેસના પ્રદેશ આગેવાન શ્રી અર્જુનભાઈ મોઢવાડિયાને પરાજય આપ્યો છે. ભાવનગર જિલ્લામાં પણ ભાજપાને પ્રચંડ વિજય પ્રાપ્ત થયો છે. અહીં ભાવનગરમાં ભાજપાના પ્રદેશ અધ્યક્ષ શ્રી જીતુભાઈ વાઘાણીનો પણ વિજય થયો છે.